ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 42/2553เรื่อง การลงทุนและการมีไว้เพื่อเป็นทรัพย์สินของกองทุน(ฉบับที่ 7)\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในข้อ 12 โดยได้รับความเห็นชอบจากคณะกรรมการกํากับตลาดทุน และข้อ 19(6) แห่งประกาศคณะกรรมการกํากับตลาดทุน ที่ ทน. 27/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 20 กรกฎาคม พ.ศ. 2552 สํานักงานออกข้อกําหนดไว้ดังต่อไปนี้ ข้อ 1 ให้เพิ่มความต่อไปนี้เป็นข้อ 24/1 ของส่วนที่ 8 ธุรกรรมการซื้อโดยมีสัญญาขายคืน ในหมวด 3 ข้อกําหนดเกี่ยวกับลักษณะของตราสารและหลักเกณฑ์การลงทุน ของภาค 1 หลักเกณฑ์เกี่ยวกับประเภททรัพย์สิน แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 "ข้อ 24/1 ในส่วนนี้ "ราคาซื้อ" หมายความว่า ราคาที่กองทุนชําระให้แก่คู่สัญญาอีกฝ่ายหนึ่งเป็นค่าซื้อหลักทรัพย์หรือตราสารแห่งหนี้ตามธุรกรรมการซื้อโดยมีสัญญาขายคืน "มูลค่าธุรกรรม" หมายความว่า ราคาซื้อรวมกับผลประโยชน์ที่กองทุนพึงได้รับจากธุรกรรมการซื้อโดยมีสัญญาขายคืน จนถึงวันที่มีการคํานวณ"ข้อ 2 ให้ยกเลิกความในข้อ 25 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สิน ของกองทุน ลงวันที่ 28 กรกฎาคม พ.ศ. 2552 และให้ใช้ความต่อไปนี้แทน "ข้อ 25 การทําธุรกรรมการซื้อโดยมีสัญญาขายคืนต้องเป็นไปตามหลักเกณฑ์ดังต่อไปนี้ (1) ต้องมีคู่สัญญาเป็นผู้ลงทุนตามที่กําหนดในข้อ 26 (2) ต้องเป็นการทําธุรกรรมการซื้อโดยมีสัญญาขายคืนในหลักทรัพย์หรือตราสารแห่งหนี้ตามที่กําหนดในข้อ 27 (3) ต้องใช้สัญญามาตรฐานตามที่กําหนดโดยสมาคมตลาดตราสารหนี้ไทย หรือโดยบริษัทหลักทรัพย์ เพื่อธุรกิจหลักทรัพย์ จํากัด (มหาชน) แล้วแต่กรณี (4) ระยะเวลาการรับชําระหนี้ของธุรกรรมการซื้อโดยมีสัญญาขายคืนต้องไม่เกินเก้าสิบวัน และการทําธุรกรรมดังกล่าวต้องไม่มีลักษณะเป็นการหลีกเลี่ยงการปฏิบัติตามข้อกําหนดใด ๆ ที่เกี่ยวกับอัตราส่วนการลงทุนของกองทุน"ข้อ 3 ให้ยกเลิกความในข้อ 27 และข้อ 28 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 และให้ใช้ความต่อไปนี้แทน"ข้อ 27 ให้บริษัทจัดการทําธุรกรรมการซื้อโดยมีสัญญาขายคืนในนามกองทุนได้เฉพาะในหลักทรัพย์หรือตราสารแห่งหนี้ดังต่อไปนี้(1) ตราสารแห่งหนี้ที่มีลักษณะคล้ายเงินฝากตามข้อ 14(1) ซึ่งมีอายุคงเหลือไม่เกินหนึ่งปี(2) ตราสารภาครัฐไทยตามข้อ 15(1) และตราสารภาครัฐต่างประเทศตามข้อ 15(2) และข้อ 18(1) ทั้งนี้ กรณีเป็นตราสารภาครัฐต่างประเทศต้องมีอันดับความน่าเชื่อถืออยู่ในอันดับที่สามารถลงทุนได้(3) ตราสารแห่งหนี้ซึ่งมีอายุคงเหลือไม่เกินหนึ่งปีที่ขึ้นทะเบียนในตลาดซื้อขายตราสารแห่งหนี้ หรือที่มีข้อมูลราคาที่น่าเชื่อถือและอ้างอิงได้ซึ่งมีการเปิดเผยต่อสาธารณชน ทั้งนี้ ตราสารแห่งหนี้ดังกล่าวต้องมีอันดับความน่าเชื่อถือดังต่อไปนี้(ก) อันดับความน่าเชื่อถือระยะสั้นอยู่ในสองอันดับแรก หรืออันดับความน่าเชื่อถือระยะยาวที่เทียบเคียงได้กับอันดับความน่าเชื่อถือระยะสั้นดังกล่าวตามที่สถาบันจัดอันดับความน่าเชื่อถือได้เปรียบเทียบไว้ หรือ(ข) อันดับความน่าเชื่อถือระยะยาวอยู่ในสามอันดับแรก(4) ตราสารแห่งหนี้ซึ่งมีอายุคงเหลือไม่เกินหนึ่งเดือนที่ขึ้นทะเบียนในตลาดซื้อขายตราสารแห่งหนี้ หรือที่มีข้อมูลราคาที่น่าเชื่อถือและอ้างอิงได้ซึ่งมีการเปิดเผยต่อสาธารณชน ทั้งนี้ ตราสารแห่งหนี้ดังกล่าวต้องมีอันดับความน่าเชื่อถือดังต่อไปนี้(ก) อันดับความน่าเชื่อถือระยะสั้นอยู่ในสามอันดับแรก หรืออันดับความน่าเชื่อถือระยะยาวที่เทียบเคียงได้กับอันดับความน่าเชื่อถือระยะสั้นดังกล่าวตามที่สถาบันจัดอันดับความน่าเชื่อถือได้เปรียบเทียบไว้ หรือ(ข) อันดับความน่าเชื่อถือระยะยาวอยู่ในสี่อันดับแรก (5) ทรัพย์สินอื่นตามที่สํานักงานประกาศกําหนดข้อ 28 ในการทําธุรกรรมการซื้อโดยมีสัญญาขายคืน ให้บริษัทจัดการดําเนินการตามหลักเกณฑ์ดังต่อไปนี้ (1) มูลค่าของหลักทรัพย์หรือตราสารแห่งหนี้ที่ซื้อ ณ วันเริ่มต้นสัญญา ต้องสูงกว่าราคาซื้อในจํานวนที่สมเหตุสมผล โดยไม่น้อยกว่าผลลัพธ์ที่คํานวณจากราคาซื้อ x (1 + อัตราส่วนลดหลักทรัพย์หรือตราสารแห่งหนี้ที่ซื้อ) ทั้งนี้ อัตราส่วนลดหลักทรัพย์หรือตราสารแห่งหนี้ที่ซื้อดังกล่าวต้องกําหนดขึ้นโดยคํานึงถึงปัจจัยความเสี่ยงของคู่สัญญาและของหลักทรัพย์หรือตราสารแห่งหนี้ที่ซื้อนั้นแล้ว (2) ดํารงมูลค่าหลักทรัพย์หรือตราสารแห่งหนี้ที่ซื้อ ณ สิ้นวันไม่น้อยกว่าผลลัพธ์ที่คํานวณได้จากมูลค่าธุรกรรม x (1 + อัตราส่วนลดหลักทรัพย์หรือตราสารแห่งหนี้ที่ซื้อ) (3) ในกรณีที่มูลค่าหลักทรัพย์หรือตราสารแห่งหนี้ที่ซื้อ ณ สิ้นวัน ไม่เป็นไปตาม (2) บริษัทจัดการต้องเรียกให้คู่สัญญาโอนกรรมสิทธิ์ในเงิน หรือหลักทรัพย์หรือตราสารแห่งหนี้ตามข้อ 27 ให้แก่กองทุน เพื่อให้มูลค่ารวมของหลักทรัพย์หรือตราสารแห่งหนี้ที่ซื้อและทรัพย์สินที่โอนมาดังกล่าวเป็นไปตาม (2) ภายในวันทําการถัดจากวันที่มูลค่าหลักทรัพย์หรือตราสารแห่งหนี้ที่ซื้อลดลงน้อยกว่าที่กําหนด เว้นแต่เป็นกรณีตาม (4) (4) บริษัทจัดการจะไม่ดําเนินการตาม (3) ก็ได้ หากส่วนต่างของผลลัพธ์ตาม (2) ไม่เกินห้าล้านบาท หรือไม่เกินร้อยละห้าของราคาซื้อ แล้วแต่จํานวนใดจะต่ํากว่า และมีการกําหนดเรื่องดังกล่าวไว้ในสัญญาโดยได้คํานึงถึงปัจจัยความเสี่ยงของคู่สัญญา (counterparty risk) แล้ว (5) บริษัทจัดการจะนําหลักทรัพย์หรือตราสารแห่งหนี้ที่ซื้อไปขายหรือโอนต่อมิได้ เว้นแต่เข้าลักษณะดังต่อไปนี้ (ก) เป็นการขายหรือโอนตามข้อกําหนดในธุรกรรมการซื้อโดยมีสัญญาขายคืนดังกล่าว (ข) เป็นการขายตามธุรกรรมการขายโดยมีสัญญาซื้อคืนที่เป็นไปตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการกู้ยืมเงินในนามของกองทุนรวมและการก่อภาระผูกพันแก่ทรัพย์สินของกองทุนรวม ความในวรรคหนึ่งมิให้นํามาใช้บังคับกับกองทุนส่วนบุคคลตามข้อ 8" ข้อ 4 ให้เพิ่มความต่อไปนี้เป็นข้อ 28/1 ของส่วนที่ 8 ธุรกรรมการซื้อโดยมีสัญญาขายคืน ในหมวด 3 ข้อกําหนดเกี่ยวกับลักษณะของตราสารและหลักเกณฑ์การลงทุน ของภาค 1 หลักเกณฑ์เกี่ยวกับประเภททรัพย์สิน แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 "ข้อ 28/1 การคํานวณมูลค่าหลักทรัพย์หรือตราสารแห่งหนี้ที่ซื้อโดยมีสัญญาขายคืนและมูลค่าธุรกรรมเพื่อการดําเนินการตามข้อ 28 วรรคหนึ่ง (2) (3) หรือ (4) ให้บริษัทจัดการปฏิบัติตามหลักเกณฑ์ดังต่อไปนี้ (1) คํานวณเป็นรายธุรกรรม หรือ (2) คํานวณรวมเป็นยอดสุทธิของธุรกรรมทั้งหมดที่กองทุนมีอยู่กับคู่สัญญารายเดียวกัน และที่สัญญากําหนดให้สามารถบังคับชําระหนี้ตามธุรกรรมใดธุรกรรมหนึ่งจากหลักทรัพย์หรือตราสารแห่งหนี้ที่ซื้อหรือทรัพย์สินที่โอนตามข้อ 28 วรรคหนึ่ง (3) (ถ้ามี)ของธุรกรรมอื่นได้"ข้อ 5 ให้ยกเลิกความในข้อ 71 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 และให้ใช้ความต่อไปนี้แทน "ข้อ 71 ในกรณีของกองทุนรวม บริษัทจัดการกองทุนรวมอาจลงทุนหรือมีไว้ซึ่งเงินฝาก บัตรเงินฝาก ตั๋วแลกเงิน หรือตั๋วสัญญาใช้เงิน ที่บุคคลดังต่อไปนี้ เป็นผู้ออก ผู้สั่งจ่าย หรือคู่สัญญา เป็นจํานวนที่มีมูลค่ารวมโดยเฉลี่ยไม่เกินร้อยละสี่สิบห้าของมูลค่าทรัพย์สินสุทธิของกองทุนรวมในรอบระยะเวลาบัญชี หรือในรอบอายุกองทุนรวมสําหรับกองทุนรวมที่มีอายุน้อยกว่าหนึ่งปี (1) ธนาคารที่มีกฎหมายเฉพาะจัดตั้งขึ้น (2) ธนาคารพาณิชย์ (3) บริษัทเงินทุน (4) บริษัทเครดิตฟองซิเอร์ (5) บรรษัทตลาดรองสินเชื่อที่อยู่อาศัย (6) สถาบันการเงินที่มีกฎหมายเฉพาะจัดตั้งขึ้น (7) ธนาคารต่างประเทศ การคํานวณอัตราส่วนการลงทุนตามวรรคหนึ่ง มิให้นับมูลค่าของทรัพย์สินดังต่อไปนี้ รวมในอัตราส่วนดังกล่าว (1) เงินฝากในบัญชีเงินฝากเพื่อการดําเนินงานของกองทุนรวม (2) ทรัพย์สินที่คู่สัญญาในธุรกรรมการซื้อโดยมีสัญญาขายคืนโอนกรรมสิทธิ์ให้แก่กองทุนรวมตามข้อ 28 วรรคหนึ่ง (3) อัตราส่วนตามวรรคหนึ่งมิให้นํามาใช้บังคับในช่วงระยะเวลาหกเดือนก่อนวันครบกําหนดอายุโครงการของกองทุนรวมที่มีอายุโครงการตั้งแต่หนึ่งปีขึ้นไป" ข้อ 6 ให้เพิ่มความต่อไปนี้เป็นข้อ 78/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 "ข้อ 78/1 บริษัทจัดการอาจทําธุรกรรมการซื้อโดยมีสัญญาขายคืนในนามกองทุนได้ โดยมีมูลค่าธุรกรรมรวมกันทั้งสิ้นไม่เกินร้อยละยี่สิบห้าของมูลค่าทรัพย์สินสุทธิของกองทุน คําว่า "มูลค่าธุรกรรม" ตามวรรคหนึ่ง ให้มีความหมายเช่นเดียวกับบทนิยามของคําดังกล่าวตามที่กําหนดไว้ในข้อ 24/1" ข้อ 7 ให้เพิ่มความต่อไปนี้เป็นข้อ 80/1 ของส่วนที่ 4 ข้อกําหนดในการคํานวณอัตราส่วน ในหมวด 1 หลักเกณฑ์อัตราส่วนการลงทุนทั่วไป ของภาค 2 หลักเกณฑ์เกี่ยวกับอัตราส่วนการลงทุนของกองทุน แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 "ข้อ 80/1 การลงทุนหรือมีไว้ซึ่งธุรกรรมการซื้อโดยมีสัญญาขายคืน ให้บริษัทจัดการคํานวณอัตราส่วนการลงทุนตามข้อ 61 และข้อ 62 ตามหลักเกณฑ์ดังต่อไปนี้ (1) ในกรณีที่มูลค่ารวมของหลักทรัพย์หรือตราสารแห่งหนี้ที่ซื้อและที่โอนมาตามข้อ 28 วรรคหนึ่ง (3) (ถ้ามี) ณ สิ้นวันไม่น้อยกว่ามูลค่าธุรกรรม ให้นําหลักทรัพย์หรือตราสารแห่งหนี้ดังกล่าวมาคํานวณอัตราส่วนการลงทุนเท่ากับมูลค่าธุรกรรม ทั้งนี้ บริษัทจัดการไม่ต้องนําธุรกรรมการซื้อโดยมีสัญญาขายคืนมาคํานวณอัตราส่วนการลงทุนที่คู่สัญญา (2) ในกรณีมูลค่ารวมของหลักทรัพย์หรือตราสารแห่งหนี้ที่ซื้อและที่โอนมาตามข้อ 28 วรรคหนึ่ง (3) (ถ้ามี) ณ สิ้นวันน้อยกว่ามูลค่าธุรกรรม ให้คํานวณอัตราส่วนการลงทุนดังต่อไปนี้ (ก) นําหลักทรัพย์หรือตราสารแห่งหนี้ดังกล่าวมาคํานวณอัตราส่วนการลงทุน เท่ากับมูลค่าหลักทรัพย์หรือตราสารแห่งหนี้นั้นตามราคาตลาด และ (ข) นําธุรกรรมการซื้อโดยมีสัญญาขายคืนมาคํานวณอัตราส่วนการลงทุนที่คู่สัญญา เท่ากับส่วนต่างของมูลค่าธุรกรรมกับมูลค่าหลักทรัพย์หรือตราสารแห่งหนี้นั้นตามราคาตลาด (3) ในกรณีเป็นธุรกรรมการซื้อโดยมีสัญญาขายคืนตามสัญญาที่มีข้อกําหนดให้คํานวณมูลค่าหลักทรัพย์หรือตราสารแห่งหนี้ที่ซื้อและมูลค่าธุรกรรมรวมเป็นยอดสุทธิของธุรกรรมทั้งหมดตามข้อ 28/1(2) ให้คํานวณอัตราส่วนการลงทุนดังนี้ (ก) ในกรณีที่มูลค่ารวมของหลักทรัพย์หรือตราสารแห่งหนี้ที่ซื้อและที่โอนมาตามข้อ 28 วรรคหนึ่ง (3) (ถ้ามี) ณ สิ้นวันของแต่ละธุรกรรม มีมูลค่าไม่น้อยกว่ามูลค่าธุรกรรมแต่ละธุรกรรมนั้น ให้คํานวณอัตราส่วนการลงทุนตามหลักเกณฑ์ใน (1) (ข) ในกรณีที่มูลค่ารวมของหลักทรัพย์หรือตราสารแห่งหนี้ที่ซื้อและที่โอนมาตามข้อ 28 วรรคหนึ่ง (3) (ถ้ามี) ณ สิ้นวันของแต่ละธุรกรรม มีมูลค่าน้อยกว่ามูลค่าธุรกรรมแต่ละธุรกรรม ให้คํานวณอัตราส่วนการลงทุนตามหลักเกณฑ์ใน (2) (ค) ในกรณีที่มีบางธุรกรรมที่มูลค่ารวมของหลักทรัพย์หรือตราสารแห่งหนี้ที่ซื้อและที่โอนมาตามข้อ 28 วรรคหนึ่ง (3) (ถ้ามี) ณ สิ้นวันน้อยกว่ามูลค่าธุรกรรม ให้บริษัทจัดการนําหลักทรัพย์หรือตราสารแห่งหนี้ที่ซื้อของธุรกรรมที่มูลค่ารวมของหลักทรัพย์หรือตราสารแห่งหนี้ที่ซื้อและที่โอนมาตามข้อ 28 วรรคหนึ่ง (3) (ถ้ามี) ณ สิ้นวันไม่น้อยกว่ามูลค่าธุรกรรม มาคํานวณอัตราส่วนการลงทุนเพิ่มเติมเพื่อชดเชยส่วนต่างของมูลค่าธุรกรรมกับมูลค่ารวมของหลักทรัพย์หรือตราสารแห่งหนี้ที่ซื้อและที่โอนมาตามข้อ 28 วรรคหนึ่ง (3) (ถ้ามี) ณ สิ้นวันของธุรกรรมแรก ทั้งนี้ หากภายหลังการชดเชยส่วนต่างข้างต้น มูลค่าสุทธิของทุกหลักทรัพย์หรือตราสารแห่งหนี้ที่ซื้อโดยมีสัญญาขายคืนยังคงน้อยกว่ามูลค่าสุทธิของทุกธุรกรรม ให้นําธุรกรรมการซื้อโดยมีสัญญาขายคืนมาคํานวณอัตราส่วนการลงทุนที่คู่สัญญา เท่ากับส่วนต่างดังกล่าว คําว่า "มูลค่าธุรกรรม" ตามวรรคหนึ่ง ให้มีความหมายเช่นเดียวกับบทนิยามของคําดังกล่าวตามที่กําหนดไว้ในข้อ 24/1" ข้อ 8 ให้เพิ่มความต่อไปนี้เป็นข้อ 116/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 "ข้อ 116/1 ในกรณีที่บริษัทจัดการทําธุรกรรมการซื้อโดยมีสัญญาขายคืนในนามกองทุนโดยชอบในวันก่อนวันที่ 1 พฤศจิกายน พ.ศ. 2553 หากมูลค่าธุรกรรมดังกล่าวไม่เป็นไปตามอัตราส่วนการลงทุนที่กําหนดในข้อ 78/1 บริษัทจัดการจะยังคงไว้ซึ่งธุรกรรมการซื้อโดยมีสัญญาขายคืนดังกล่าวต่อไปก็ได้ตามข้อกําหนดหรือเงื่อนไขในสัญญาที่ได้ทําไว้ แต่ทั้งนี้ บริษัทจัดการจะเข้าทําธุรกรรมการซื้อโดยมีสัญญาขายคืนเพิ่มเติมอีกไม่ได้ จนกว่ามูลค่าธุรกรรมตามสัญญาเดิมจะเป็นไปตามอัตราส่วนที่กําหนดไว้ในข้อกําหนดนั้น" ข้อ 9 ประกาศนี้ให้ใช้บังคับตั้งแต่วันที่ 1 พฤศจิกายน พ.ศ. 2553 เป็นต้นไป ประกาศ ณ วันที่ 7 ตุลาคม พ.ศ. 2553 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_หมายเหตุ : เหตุผลในการออกประกาศฉบับนี้ คือ เพื่อปรับปรุงหลักเกณฑ์ในการทําธุรกรรม การซื้อโดยมีสัญญาขายคืนของกองทุนให้สอดคล้องกับแนวปฏิบัติทั่วไปในการทําธุรกรรมยิ่งขึ้น รวมทั้งกําหนดประเภทหลักทรัพย์หรือตราสารแห่งหนี้ที่นํามาทําธุรกรรมการซื้อโดยมีสัญญาขายคืนให้สะท้อนความมีคุณภาพและสภาพคล่องยิ่งขึ้น และปรับปรุงหลักเกณฑ์เกี่ยวกับการคํานวณอัตราส่วนการลงทุนที่เกี่ยวข้องกับธุรกรรมการซื้อโดยมีสัญญาขายคืนให้มีความเหมาะสม จึงจําเป็นต้องออกประกาศนี้